Azərpoçt

Azərpoçt on Aserbaidžaani postiteenuste eest vastutav ettevõte.

Azərpoçt asutati 29. septembril 1999 Aserbaidžaani kommunikatsiooniministeeriumi korraldusega number 151, mis kandis pealkirja "Reformide jätkamine ja struktuuri parandamine postkommunikatsiooni valdkonnas". Azərpoçti eelkäijaks oli Azərpoçt İstehsalat Birliyi, mis loodi pärast Nõukogude Liidu lagunemist 1991. aastal.

Azərpoçtil on 4 seotud filiaali ning 71 omaharu. Nende pakutavateks teenusteks on sorteerimise ja tehnilise toe teenused, kiirpost, erivahetus ja ka mõningad äriteenused klientidele postkontorite kaudu. Azərpoçtil on 1500 postkontorit. Need on filiaalide järelevalve all ja osutavad peamiselt postiteenuseid.

Aserbaidžaani ettevõtted
Post